tartuNLP/wikipedia-smugri-20251201 huggingface dataset:
Sweetener World Tour

Sweetener World Tour on yhdysvaltalaisen laulaja-lauluntekijä Ariana Granden kolmas maailmankiertue, jolla hän konsertoi ympäri Pohjois-Amerikkaa ja Eurooppaa. Konsertteja järjestettiin yhteensä 102, joista 72 Pohjois-Amerikassaja 30 Euroopassa. Grande konsertoi kiertueellaan myös ensimmäistä kertaa Suomessa, loppuunmyydyllä keikallaan |Hartwall Areenalla. Kiertueella kuultiin pääosin "Thank U, Next" ja "Sweetener" -albumien kappaleita, sekä Granden hittejä edellisiltä levyiltä.
Tausta.
20. elokuuta 2018 Grande aloitti lyhyen The Sweetener Sessions -kiertueen, jonka tarkoituksena oli mainostaa Granden uutta albumia "Sweeteneriä". 24. lokakuuta 2018 Grande ilmoitti järjestävänsä kolmannen maailmankiertueen, joka alkaisi Pohjois-Amerikasta vuoden 2019 maaliskuussa. 14. joulukuuta 2018 Grande ilmoitti kiertueen toisen osan jatkuvan Euroopassa. Euroopan kiertueellaan Grande esiintyi ensimmäistä kertaa Suomessa Helsingin Hartwall Areenalla 5. lokakuuta 2019.
Kappalelista.
Esitetyt kappaleet Suomen konsertissa:
Huumeinen elämä

Huumeinen elämä ("Ett anständigt liv") on Stefan Jarlin käsikirjoittama, tuottama ja ohjaama ruotsalainen dokumenttielokuva vuodelta 1979. Se on Jarlin toinen elokuva syrjäytyneistä ystävistään, ensimmäinen oli vuosikymmen aiemmin valmistunut dokumentti teini-ikäisistä pojista nimeltä "Dom kallar oss mods" (1968). 1970-luvun mittaan siinä esiintyneiden nuorten miesten syrjäytyminen on pahentunut ja päihderiippuvuus edennyt hasiksesta ja morfiinista heroiiniin. 
Elokuva koostuu haastatteluista, edellisen elokuvan kohtausten takaumamaisesta käytöstä sekä dokumentaarisesta kuvamateriaalista miesten kiertelystä asemilla, putkassa, rahanhankintakeikoilla ja päihdehuollossa, Päähenkilöinä ovat ”Stoffe” Svensson ja tätä vähän paremmin selviytynyt Kenta, sekä molempien naisystävät, lapset ja vanhemmat.
Elokuva herätti edeltäjänsä tavoin Ruotsissa yhteiskunnallista keskustelua syrjäytymisestä, joka ei koskenut vain maahanmuuttajia vaan Jarlin osoittaman näkökulman mukaan myös syntyperäisiä ruotsalaisia.
Samoja ihmisiä seurasi vielä vuonna 1993 valmistunut "Kapinallisten perintö" (Det sociala arvet) ja lyhytelokuva "Epilog" (2006), joka päätti Jarlin neliosaiseksi muodostuneen ”trilogian”.
Inkojen kulta

Inkojen kulta () on Clive Cusslerin vuonna 1994 julkaistu jännitysromaani. Suomeksi sen on kustantanut WSOY vuonna 1995 ja kääntäjänä toimi Jorma-Veikko Sappinen.
Sauyr Zhotasy

Sauyr Zhotasy on Saurin vuoristossa Kiinan Xinjiangin maakunnan ja Kazakstanin rajalla sijaitseva vuori. Vuoren korkeus on 3 840 metriä ja prominenssi 3 252 metriä.
Tomort

Tomort on Tienšanin vuoristossa Kiinan Xinjiangin maakunnassa sijaitseva vuori. Vuoren korkeus on 4 886 metriä ja prominenssi 3 243 metriä.
Xuelian Feng

Xuelian Feng on Džengiš Tšokusun vuoristossa Kiinan Xinjiangin maakunnassa sijaitseva vuori. Vuoren korkeus on 6 627 metriä ja prominenssi 3 068 metriä.
Chakragil

Chakragil (myös Chagragil) on Kunlunin vuoristossa Kiinan Xinjiangin maakunnassa sijaitseva vuori. Vuoren korkeus on 6 760 metriä ja prominenssi 2 934 metriä.
Borgora

Borgora on Kunlunin vuoristossa Kiinan Xinjiangin maakunnassa sijaitseva vuori. Vuoren korkeus on 5 248 metriä ja prominenssi 2 576 metriä.
Marja Kivilehto

Marja Kivilehto (s. 1965) on suomalainen käännöstutkija, opetuksen tutkija, kielen tutkija ja yliopistonlehtori Tampereen yliopistossa, jossa hän on myös väitellyt filosofian tohtoriksi. Kivilehto on tutkinut laajasti auktorisoitua kääntämistä ja sen arviointia, sekä tehnyt muutosehdotuksia auktorisoidun kääntäjän kokeeseen. 
Julkaisut ja artikkelit.
Kääntämisen opettaminen, oppikirjatekstit ja erikoisalojenn tekstit ovat Kivilehdon pääasiallisia tutkimusintressejä. Kivilehto on julkaissut tieteellisiä artikkeleita niin suomeksi, ruotsiksi, kuin myös englanniksi ja hänen artikkeleitaan on julkaistu monipuolisesti erilaisilla julkaisualustoilla, aina ruotsinkielisistä historiantutkimuksen julkaisuista käännösalan englanninkielisiin julkaisuihin. 
Koulutuksen tutkimus.
Kivilehdon väitöskirja käsitteli kääntämisen opettajien tietoperustaa. Väitöskirjassa selvitettiin kahdeksan opettajan tietoperustaa asiantuntijuuden näkökulmasta. 
Kivilehto on kuitenkin paneutunut pedagogisiin teemoihin myös kääntämisen tutkimuksen ulkopuolella. Kivilehto on käsitellyt historianopettajien opetusta ruotsinkielisissä kouluissa yhteistyössä pohjoismaisia kieliä. Lisäksi hän on kirjoittanut englanniksi historian oppikirjojen kääntämisestä Translation Journal (mTm) -julkaisuun. 
Auktorisoidun kääntämisen tutkimus.
Kivilehto on tutkinut paljon auktorisoitua kääntämistä. Tutkimuksissaan hän on käsitellyt muun muassa auktorisoiden kääntäjien koulutusta. Tutkimuksessaan Kivilehto on käsitellyt sitä, kuinka hyvin kääntäjänkoulutus vastaa auktorisoidun kääntämisen kokeen käännösongelmatehtäviä. Lisäksi hän on käsitellyt auktorisoidun kääntäjän kokeen käännöstehtävien arviointikriteereitä ja niiden soveltamista. 
Vuonna 2018 Kivilehto on yhdessä Leena Salmen kanssa kirjoittanut luvun teokseen Legal Translation and Court Interpreting: Ethical Values, Quality, Competence Training, jossa he ehdottavat auktorisoidun kääntäjän kokeen uudistamista, vertaillen Suomen koetta USA:n auktorisoidun kääntäjän kokeeseen. Artikkelissaan he ehdottavat holistisempaa lähestymistapaa auktorisoidun kääntäjän testaukseen nykyisen virhekeskeisen lähestymistavan sijaan. 
Muu toiminta.
Tutkimusten laatimisen ja yliopistonlehtorina toimimisen lisäksi Kivilehto on toiminut Mikhail Mikhailovin johtaman Computer-Based Studies of Specialised Texts and Terminology-tutkimusryhmän jäsenenä osana Tampereen yliopiston yhteydessä toimivaa monitieteistä kielten ja kulttuurien tutkimuskeskusta PLURALia. 
Kivilehto on toiminut Kääntämisen ja tulkkauksen tutkimuksen symposiumin (KäTun) verkkojulkaisun MikaELin toimittajana vuodesta 2013 lähtien. 
Yliopistonlehtorina Kivilehdon vastuuoppialat ovat monikielisen viestinnän ja käännöstieteen opinnot, ruotsi työkielenä.
Göran Westerlund

Viktor Göran Gustaf Westerlund (29. kesäkuuta 1922 Helsinki – 2. helmikuuta 2019 Helsinki) oli suomalainen juristi ja kirjailija.
Elämä.
Göran Westerlund kirjoitti ylioppilaaksi Svenska Normallyceumista 1941 ja aloitti asepalveluksensa saman vuoden syksyllä. Rintamavuosien jälkeen hän aloitti oikeustieteen opinnot Helsingin yliopistossa, valmistui juristiksi 1947 ja sai varatuomarin arvon 1951. Työuransa Westerlund teki Svenska handelshögskolanissa, jossa hän aloitti sihteerinä 1951 ja toimi hallintojohtajana 1972–1985. Hän hoiti myös lukuisia luottamushtehtäviä muun muassa Helsingin lastensuojelulautakunnassa 1949–1959, oikeusapulautakunnassa 1969–1980 ja Folkhälsanissa 1969–1982. Eläkkeelle jäätyään hän osallistui ruotsinkielisten sotaveteraanien järjestötoimintaan ja julkaisi useita sotakirjoja.
Eritrean itsenäisyyssota

Eritrean itsenäisyyssota oli Etiopian hallituksen ja Eritrean separatistien välinen konflikti, joka alkoi syyskuussa 1961 ja päättyi toukokuussa 1991. 
Etiopia oli vaatinut Eritrean aluetta vuodesta 1941 asti, kun kummatkin alueet vapautuivat Italian miehityksestä. Vuonna 1952 Eritreasta tuli osa Etiopian ja Eritrean liittovaltiota. Vuonna 1961 Eritreassa perustettiin itsenäisyysliike, jota johti Eritrean vapautusrintama (ELF).
Etiopian vallankumouksen seurauksena perustettiin Derg, joka oli marxistis-leninistinen valtio. Tämän jälkeen Eritrean itsenäisyyssodasta tuli osa Etiopian sisällissotaa ja kylmää sotaa. Derg sai tukea Neuvostoliitolta, Kuubalta ja muilta toisen maailman valtioilta taistelussa separatisteja vastaan.
Neuvostoliitto lakkasi tukemasta Etiopiaa 1980-luvulla, jonka seurauksena EPLF löi Etiopian joukot toukokuussa 1991.
EPRDF löi EPLF:n tuella Etiopian demokraattisen kansantasavallan kuukautta myöhemmin. Huhtikuussa 1993 Eritrean kansa äänesti lähes yksimielisesti itsenäisyyden puolesta.
HMS Erebus

HMS Erebus voi tarkoittaa seuraavia Yhdistyneen kuningaskunnan merivoimien aluksia:
Tuhatvuotinen muna

Tuhatvuotinen muna (, pinyin "pídàn," kirjaimellisesti 'nahkamuna') on kiinalainen linnunmunista valmistettava ruokalaji. Munat valmistuvat suolassa ja kalkissa säilömällä ja nimestä huolimatta valmistukseen menee vain joitakin viikkoja tai kuukausia. Valmis muna on muuttunut väriltään ruskehtavasta vihertäväksi ja sille on tyypillistä ammoniakin haju. Kiinalaisessa keittiössä munia valmistetaan kotona, myydään kaupoissa ja tarjoillaan ravintoloissa.
Valmistus.
Nimestään huolimatta tuhatvuotisen munan valmistamiseen ei kulu vuosisatoja tai edes vuosia. Tyypillisen perinteisen valmistusmenetelmän mukaan munat lisätään mustalla teellä, kalkilla, suolalla ja tuoreella tuhkalla täytettyyn päivän ajan jäähtyneeseen vatiin. Munat voivat olla kanan-, hanhen tai viiriäisen munia. Munat ovat valmistuneet, kun niitä on säilötty vadissa seitsemästä viikosta viiteen kuukauteen.
Valmistukseen kuluvaa aikaa voidaan nopeuttaa nykyaikaisemmilla menetelmillä esimerkiksi kemikaaleja lisäämällä. Joitakin kiinalaisia yrityksiä on suljettu niiden käytettyä valmistukseen myrkyllistä kuparisulfaattia.
Käyttö.
Valmiin tuhatvuotisen munan väri vaihtelee hieman valmistusasteen mukaan. Hyvin valmistetussa munassa on suhteellisen suuri keltuainen, jonka väritys voi olla vihertävän kellertävä. Keltuaisessa voi olla myös ruskean ja sinisen sävyjä. Valmiille munille tyypillistä on myös ammoniakin haju. Munien maku on varsin erilainen kuin haju. Makua on kuvailtu esimerkiksi samettiseksi, kermaiseksi ja meheväksi. Munia voidaan syödä aamiaisesta alkaen päivän millä tahansa ruokailulla. Munia käytetään paitsi sellaisenaan, myös muiden ruokalajien kuten piiraiden valmistukseen. Nykyisin munia valmistetaan myös kotien ulkopuolella. Niitä myydään tavallisissa kaupoissa ja tarjoillaan ravintoloissa. Joitakin tahoja on ruokalajin säilymisen kannalta huolettanut munien suosion hiipuminen etenkin nuorempien ikäluokkien keskuudessa.
Historia.
Tuhatvuotisen munan syntytarinaa ei tunneta varmasti. Yhden tarinan mukaan ruokalajin keksi eräs kiinalainen maanviljelijä, joka oli löytänyt hanhenmunia, jotka olivat säilyneet luonnollisesti mutaisessa ja kalkkisessa vedessä. Huomattuaan munien olevan syömäkelpoisia, maanviljelijä alkoi kehittää menetelmiä saman toistamiseksi keittiössä. Ensimmäiset tunnetut merkit tuhatvuotisten munien valmistuksesta ovat noin 500 vuoden takaa Ming-dynastian hallitseman Kiinan ajoilta.
Restaurointi (elokuva)

Elokuvien restaurointi viittaa elokuvien ennallistamista alkuperäiseen muotoon. Vanhat filmit ovat kuluvaa materiaalia, ja monia vanhoja elokuvia joudutaan puhdistamaan ja korjaamaan. Niistä tehdään usein samalla digitaalinen versio.
Elokuvien tallentamiseen käytettiin vielä 1940-luvulla nitroselluloosaa, joka on epävakaata ja herkästi syttyvää materiaalia. Se myös kuluu ja muuttuu lopulta pölyksi. Selluloosa-asetaatti syrjäytti 1950-luvulla nitroselluloosan. Asetaatti on turvallisempaa, mutta sekin on kuluvaa materiaalia.
Restauroinnin ensimmäinen vaihe on etsiä elokuvasta puhtain olemassaoleva kopio. Täydellisessä tilanteessa se on alkuperäinen negatiivi. Harvinaisissa elokuvissa kopio joudutaan usein valitsemaan vain muutamien versioiden joukosta. Suosituissa elokuvissa alkuperäinen negatiivi saattaa puolestaan olla huomattavan kulunut, sillä siitä on otettu sen historian aikana useita kopioita. Restauroinnissa pyritään kopiosta poistamaan muun muassa roskat ja korjaamaan liitokset ja repeämät. Joskus tuhoutuneita kohtia joudutaan paikkaamaan muista materiaaleista. Kun filmimateriaali on puhdistettu ja korjattu, siitä tehdään digitaalinen versio. Filmin lisäksi elokuvien restauroinnissa myös äänimateriaali entisöidään.
Kansan vapautusarmeijan strategiset ohjusjoukot

Kansan vapautusarmeijan strategiset ohjusjoukot on yksi Kiinan kansantasavallan kansan vapautusarmeijan viidestä puolustushaarasta. Muut neljä puolustushaaraa ovat maavoimat, ilmavoimat, merivoimat ja strategiset tukijoukot. Ohjusjoukot hallinnoivat sekä Kiinan ydinaseita että kaikkia konventionaalisin räjähtein varustettuja ohjuksia. Koska ohjusjoukut ovat osa kansan vapautusarmeijaa, ne ovat virallisesti Kiinan kommunistisen puolueen ohjusjoukot, joiden ensisijainen tehtävä on turvata puolueen valta-asema Kiinassa. 
Vuoden 2015 puolustushallinnon uudistuksissa Kansan vapautusarmeijan toinen tykistöjoukko nimettiin Kansan vapautusarmeijan ohjusjoukoiksi ja nostettiin yhdeksi tasavertaiseksi puolustushaaraksi esimerkiksi maavoimien ja merivoimien rinnalle. Ohjusjoukoilla arvioidaan olevan 458 strategista ohjusalustaa. Tästä määrästä on 70 kpl mannertenvälisille ballistisille ohjuksille, 162 keskikantaman ballistisille ohjuksille ja 189 lyhyen kantaman ballistisille ohjuksille.
Rooli ja tehtävät.
Ohjusjoukkojen tehtävänä on toimia pelotteena ja ennaltaehkäistä ydinaseiden käyttö Kiinaa vastaan. Tehtäviin kuuluu myös mahdollinen vastaisku ydinaseilla tai kohteiden tuhoaminen perinteisillä ohjuksilla. Ohjusjoukoilla on käytössään sekä ydin- että tavanomaisin taistelukärjin varustettuja ohjuksia. Painopistealueina on myös strategisen pelotteen ja ydinasevastaiskun kehittäminen sekä keskipitkän- ja pitkänmatkan täsmäiskujen parantaminen. 
Ohjusjoukot ovat suoraan Keskussotilaskomission alaisia ja niillä on oma esikunta. Esikunnan alaisuudessa on kuusi armeijatasoista ohjustukikohtaa, jotka koostuvat prikaateista, rykmenteistä, pataljoonista, komppanioista ja joukkueista. Tukikohdat tai prikaatit voivat toimia myös suoraan Keskussotilaskomission alaisina. 
Asejärjestelmät ja varustelu.
Amerikkalaisten asiantuntijoiden mukaan ohjusjoukoilla on noin 1200 lyhyen kantaman ballistista ohjusta. Ohjukset ovat mallia CSS-11 tai DF-16, joiden kantama on 800-1000 km. Ne ovat toiminnaltaan sopivia maahyökkäyksiin tai laivastokohteisiin. Erilaisia mallityyppejä on käytössä useita kuten CSS-5/DF-21, jotka toimivat keskipitkällä kantamalla eivätkä pelkästään lähialueilla.
Vuonna 2017 Kiina esitteli 90-vuotisparaatissaan myös uudet keskimatkan ballistiset ohjukset (MRBM) tyypiltään DF-16G, joiden kantama on 1 000–3 000 kilometriä. Tässä uudessa ohjustyypissä on mm parempi tarkkuus ja lyhyempi käyttöönottoaika. Ohjusmalli DF-26 on myös keskimatkan ballistinen ohjusmalli, mutta siitä on myös ydinkärjin varustettu versio. 
Ydinvarustelu.
Kiina jatkaa myös ydinvarustelua ohjusjärjestelmissä. Kiinalla on 75-100 erilaista mannertenvälistä ballistista ohjusta, esimerkiksi siiloista laukaistavaa ohjusta tyypiltään CSS-4 /DF-5A ja CSS-4 /DF-5B tyyppisiä ohjuksia. Lyhyen kantaman (11 200 km) malleja edustavat CSS-10 Mod 2/DF-31A ohjustyypit. Kiina suunnittelee myös lisää malleja pyörillä kulkeviin mannertenvälisiin ohjuksiin kuten CSS-X-10/DF-41 malli. 
Ohjusjärjestelmät.
Typpi lyhenteet:
Child’s Play (vuoden 2019 elokuva)

Child’s Play on vuonna 2019 ensi-iltansa saanut yhdysvaltalainen kauhuelokuva, jonka on ohjannut Lars Klevberg. Elokuva on uusintafilmatisointi vuoden 1988 "Child’s Play" -elokuvasta. Elokuvassa ikonisen tappajanuken Chuckyn ääninäyttelijänä toimii Mark Hamill.
Korsikan ralli 2019

Korsikan ralli 2019 (virallisesti "62. Corsica Linea Tour de Corse") oli Rallin MM-sarjan kauden 2019 neljäs osakilpailu, joka ajettiin 29.–31. maaliskuuta 2019. Kilpailun keskuspaikka oli Bastiassa ja kilpailussa oli 14 erikoiskoetta.
Heikki Mäkeläinen

Heikki Kalevi Mäkeläinen (s. 1941 Ruokolahti) on suomalainen pappi, tutkija, kirkkoneuvos.
Koulutus.
Mäkeläinen tuli ylioppilaaksi 1960 Imatran yhteislyseosta. Helsingin yliopiston teologisessa tiedekunnassa hän suoritti ylemmän teologian kandidaatin (nykyään teologian maisterin) tutkinnon 1965. Vuonna 1971 hän valmistui teologian lisensiaatiksi ja väitteli teologian tohtoriksi 1975. 
Mäkeläinen vihittiin papiksi 1965 Tampereella.
Työura.
Heikki Mäkeläinen toimi Tampereen tuomiokirkkoseurakunnan virallisena apulaisena 1965–1967 sekä Tottijärven kirkkoherrana 1967–1969. Kirkon tutkimuskeskuksen tutkimusassistenttina hän oli 1969–1971, tutkijana 1971–1977 sekä johtajana 1978–1982. Hämeenlinnan kirkkoherrana Mäkeläinen toimi 1982–1990, Kirkkohallituksen kirkkoneuvoksena 1990–2001 sekä Tampereen seurakuntayhtymän kehittämisjohtajana 2002–2004, jolloin siirtyi eläkkeelle.
Sivu- ja luottamustoimet.
Heikki Mäkeläinen toimi Helsingin yliopistossa kirkkososiologian dosenttina 1978–2009.
Kirkolliskokousedustajana Mäkeläinen toimi 1974–1977 ja 1982–1992, Seurakuntahallintokomitean jäsenenä 1971–1972, Kirkkolakikomiteassa 1982–1985 sekä Hiippakuntahallinnon komitean jäsenenä 1995–1998.
Tampereen tuomiokapitulin asessorina Mäkeläinen oli 1983–1986 ja 1988–1990.
Mäkeläinen kuului Hancockin Suomi Collegen johtokuntaan 1993-2006.
Persepam Madura Utama

Persatuan Sepak Bola Pamekasan Madura Utama on indonesialainen Pamesakanin kaupungissa vuonna 1979 perustettu jalkapallojoukkue. Joukkue pelaa Indonesian alimmalla sarjatasolla, Liga 3:ssa.
Historia.
Kaudella 2012–2013 joukkue pääsi Indonesian Superliigaan sijoituttuaan kolmanneksi kaudella 2011–2012. Tammikuussa 2013 joukkue vaihtoi nimensä Persepam Madura Unitedista Persepam Madura Utamaksi.
Seppo Närhi (päätoimittaja)

Puutarhaneuvos Seppo Ensio Närhi (s. 23. marraskuuta 1956 Rautalampi) on vantaalainen viheralan järjestöihminen. Hän on tehnyt pitkän työuran toimittajana viheralan ammattilehdissä sekä yhdistystoiminnassa.
Seppo Närhi on valmistunut Rautalammin lukiosta vuonna 1976 ja opiskeli ensin Kempeleen puutarhaoppilaitoksessa, valmistui hortonomiksi Lepaan puutarhaoppilaitoksesta 1982 ja auskultoi seuraavana vuonna puutarhaopettajaksi. Työn ohessa 1980-luvulla hän opiskeli journalismia Tampereen yliopiston täydennyskoulutuskeskuksessa ja puutarha-alan jatko-opintoja Hämeen ammattikorkeakoulussa 1995.
Vuosina 1984–1992 Närhi oli viheralan toimittaja "Puutarha-Uutiset"-ammattilehdessä (nyk. "Puutarha &amp; Kauppa"). Vuonna 1992 hän siirtyi perustamaan viheralan ammattilehteä, "Viherympäristöä" ja vastaamaan sen toimituksellisesta sisällöstä ja taloudesta. Viherympäristön oheen hän perusti "Vihreän Kirjan". Lehtityön lisäksi hän on ollut mukana eri tehtävissä Viherympäristöliitossa vuosina 1992–2008 ja uudelleen vuodesta 2013 alkaen. Näistä merkittävimpiä ovat olleet Marketanpuiston näyttelypuiston perustaminen ja siihen liittyvän toiminnan kehittäminen vuosina 1997–2007 sekä Vihervuosi-teemavuodet, erityisesti 1995 ja 2016. Vuodesta 2003 vuoteen 2016 hän oli Viher- ja ympäristörakentajat ry:n toiminnanjohtaja. Vuosina 2013–2016 hän oli osa-aikainen ja vuodesta 2016 30. kesäkuuta 2020 saakka täysiaikainen Viherympäristöliitto ry:n pääsihteeri. Vuodesta 2020 Seppo Närhi oli neljä kautta toimittaja Paratiisi takapihalla -ohjelmassa.
Seppo Närhille on myönnetty Puutarhaliiton hopeinen ansiomerkki ja Vihervuoden Vihreä kaupunki -mitali vuonna 1995, ja Puutarhaliiton kultainen ansiomerkki vuonna 2006. Lisäksi hänelle on annettu Suomen Puunhoidon Yhdistyksen tunnustus Vänkäri sekä Rudus Oy:n tunnustus Vuoden kivenpyörittäjä. Vuonna 2019 Seppo Närhille myönnettiin puutarhaneuvoksen arvonimi. Suomen Puunhoidon yhdistys ry kutsui Närhin kunniajäseneksi vuonna 2019. Seppo Närhi on Marketanpuiston ystävät ry:n kunniajäsen. Vuonna 2020 Seppo Närhille on myönnetty Puutarhaliiton korkein huomionosoitus, pronssinen Unitis Viribus -mitali. Maisemasuunnittelijat ry ja Hortonomien Yhdistys ry kutsuivat vuonna 2020 Seppo Närhin kunniajäseneksi. Keravan Uimarit ry kutsui kunniapuheenjohtajaksi 2023. Seppo Närhi on kirjoittanut kirjat Hortonomien Yhdistys ry:n historiikki (yhdessä Tapio K. Kallion kanssa 1995), Marketanpuisto, Margretebergspark (2000), Oy J-Trading Ab:n historia (2022), Lähivihreän monet tekijät Viheralan kehityskertomus (2023) sekä Lähivihreän monet tekijät osa II Yhdistystoiminnan kehityskertomus (2023) ja Harvialan tarina -historiakirjan 2025. Viherympäristöliitto ry myönsi vuonna 2025 Elämäntyö-tunnustuksen viheralan hyväksi tehdystä työstä.
Chongming

Chongming on saari Jangtsen estuaarissa Chongmingin piirikunnassa Shanghaissa Kiinassa. Saari on pinta-alaltaan Kiinan kolmanneksi suurin. Huomattava osa saaresta on muodostunut vedestä maata keinotekoisesti valtaamalla.
Maantiede.
Chongming sijaitsee Jangtsen estuaarissa sen merene laksevan etelä- ja pohjoisväylän välissä. Hallinnollisesti se on osa Shanghain Chongmingin piirikuntaa, joka käsittää myös muita saaria. Saari on pinta-alaltaan Kiinan saarista kolmanneksi suurin. Pinta-alaa saarella on 1 267 km². Sen pituus on itä-länsi suuntaisesti 81 kilometriä ja etelä-pohjois suuntaisesti 13–18 kilometriä. Saari on hyvin matala ja keskimäärin vain 1,6–2,6 metriä merenpinnan yläpuolella. Saari on hieman korkeampi luoteis- ja keskiosissaan, sekä matalampi eteläosissaan. Saari on muodostunut ajan myötä joen mukanaan tuomasta ja kasautuvasta lietteestä.
Chongming tunnetaan rehevistä puistaan ja etenkin kosteikoistaan. Saarella on metsien ja kosteikkojen suojelualueita. Se on myös huomattava pysähdyspaikka muuttolinnuille. Dongtangin kosteikolla saarella tavataan syyskuun ja huhtikuun välisenä aikana noin sataa eri lintulajia, niiden mukana esimerkiksi kurkia, haikaroja, sorsia ja haukkoja.
Historia.
Chongmingin tehdään viittauksia historiallisissa lähteissä ensi kertaa jo 600-luvulla, mutta vielä tuolloin se koostui ilmeisesti kolmesta erillisestä saartansa. Saari on muodostunut yhdeksi saareksi vasta myöhemmin. Yksi näistä oli Xisha, jolle perustettiin Tang-dynastian vuonna 705 oma hallinnollinen keskuksensa. Paikka sai nimen Chongming, joka viittaa puhtaaseen maahan ja veteen. Yuan-dynastian kaudella saaresta tuli oma prefektuurinsa ja Ming-dynastian kaudella Suzhoun alainen piirikunta. Nykyisen kaltainen yhtenäinen saari alkoi muodostua vuonna 1681, jolloin vedestä maata valtaamalla siihen liitettiin 30 läheistä särkkää. Saari kärsi kuitenkin pitkään tulvista. Sen väkiluku oli romahtanut toiseen maailmansotaan mennessä. Tulvavalleja ja tulbvilta suojaavia metsävyöhykkeitä alettiin valmistaa vuoden 1949 jälkeen. Myös maan valtaaminen on jatkunut ja saaren pinta-ala on lähes kaksinkertaistunut sitten 1950-luvun. Vedestä vallatun suolaisen maan eheyttämiseksi sillä kasvatettiin ensin puuvillaa, josta voitiin joidenkin vuosien jälkeen siirtyä muihin kasveihin. Vuonna 2009 valmistui puolestaan Shanghain kaupunkialueen Chongmingin saareen Changxingin kautta yhdistävä tunneli ja silta.
Kulttuuri.
Paikallinen pipan soittotyyli Kiinan kulttuuriperinnön luetteloon Shanghain kulttuuriperinnön luetteloon kuuluvat myös muun muassa paikallinen riisiviini ja kansallislaulut. Saarella järjestetään vuosittain naisten kansainväliset pyöräilykisat, sekä useita muita tapahtumia. Saarella sijaitsevat myös esimerkiksi Chongmingin kungfutselainen temppeli, Shou'anin ja Hanshanin temppelit, sekä Tang Yicenin hauta.
Pinacosaurus

Pinacosaurus (nimen merkitys: ”lautalisko”) on sukupuuttoon kuollut panssariselkiin kuuluva dinosaurussuku, joka eli myöhäisliitukauden Santonum- ja Campania-vaiheilla. Sen jäänteitä on löydetty Mongoliasta ja Pohjois-Kiinasta. "Pinacosaurus" jaetaan kahteen lajiin, "Pinacosaurus grangeri" ja "Pinacosaurus mephistocephalus". Jälkimmäisellä lajilla oli päässään ylimääräinen pari ”pirunsarvia”, mistä se on saanut Mefistofeleeseen viittaavan nimensä.
Ulkonäkö ja koko.
"Pinacosauruksen" pituudeksi on arvioitu noin 5 metriä ja painoksi 1,9 tonnia. Se oli varsin kevytrakenteinen ankylosauridi, ja sen jalkaluut olivat sirommat ja jalkaterät pienemmät kuin ryhmän muilla edustajilla. "Pinacosauruksen" eturaajat olivat raskaasti panssaroidut ja niissä oli viisi varvasta, kun taas takaraajoissa oli neljä. Kyljissä ja lanteissa oli lyhyitä piikkejä. "Pinacosauruksen" pää oli hyvin pieni ja kallossa oli enemmän aukkoja kuin muilla ankylosaurideilla.
Löydöt.
"Pinacosaurus" tunnetaan useasta yksilöstä, minkä ansiosta koko eläin on pystytty rekonstruoimaan. Pelkästään poikasia on löydetty yli 15, sillä kahdessa eri löydöksessä on useita toisiaan vasten painautuneita poikasia, jotka luultavasti kuolivat hiekkamyrskyssä. "Pinacosaurus" on yksi harvoista panssariselistä, jonka poikasia ylipäätään on löydetty. Poikaset antavat hyvän käsityksen siitä, miten eläimen selkäpanssari ja luuranko liittyivät toisiinsa, kun taas aikuisilla yksilöillä tämä on vaikeasti tulkittavissa.
Elintavat.
"Pinacosaurus" eli aavikoilla, ja käytti luultavasti ravinnokseen vesireittien ja keitaiden kasvillisuutta. Hiekkamyrskyssä kuolleet poikaset osoittavat eläimen liikkuneen laumoina. "Pinacosaurus" käytti pientä häntänuijaansa aseena pieniä teropodeja vastaan. Alueella ei luultavasti elänyt suurikokoisia petodinosauruksia, jotka olisivat käyneet täysikasvuisen "Pinacosauruksen" kimppuun.
Juuri ja juuri olemassa

Juuri ja juuri olemassa on hämeenlinnalaisen Ultramariinin esikoisalbumi, joka ilmestyi 17. marraskuuta 2003. Albumin on tuottanut Ultramariini itse, ja sen miksasi Janne Saksa.
Albumin tunnetuimmaksi kappaleeksi nousi ”Elohopeaa”, joka sijoittui verkkomedia Nuorgamin ”2000-luvun kotimaiset pophelmet”-äänestyksessä toiseksi.
Kappaleet.
 Jouset kappaleisiin 6 ja 8 sovitti Tuomas Ilmavirta ja soitti Sairio String Ensemble.
Kokoonpano.
Lähde:
Greenwich (Lontoon kaupunkipiiri)

Greenwich "(Royal Borough of Greenwich)" on yksi Lontoon 32:sta kaupunkipiiristä ja sijaitsee kaupunkialueen itäosassa, Thamesin eteläpuolella. Sen pinta-ala on 47 neliökilometriä, ja siellä asui vuonna 2017 noin ihmistä. Kaupunkipiiri muodostettiin nykyisekseen vuonna 1965, jolloin siihen liitettiin suurin osa silloista Woolwichin kaupunkipiiriä.
n kunniaksi 5. tammikuuta 2010 päätettiin, että vuoden 2012 helmikuun 3. päivästä lähtien Greenwichin kaupunkipiirille myönnettiin kuninkaallisen kaupunki­piirin asema, jolloin sen viralliseksi nimeksi tuli "Royal Borough of Greenwich". Sama asema oli ennestään ollut vain kolmella kaupunki­piirillä, jotka olivat Lontooseen kuuluvat Kingston ja Kensington and Chelsea sekä Lontoon ulkopuolinen Windsorin ja Maidenhearin kaupunki­piiri. Perusteina tämän aseman myöntämiselle olivat Greenwichin historiallinen merkitys kuninkaiden asuin­paikkana, sen asema nollameridiaanin sijainti­paikkana ja Unescon maailman­perintö­kohteena.
Hallinto.
Hallinnollisesti Greenwichin kaupunkipiiriin kuuluvat Greenwich Westin ja Peninsulan alueet. Se muodostettiin vuonna 1965 yhdistämällä aikaisempi Greenwichin kaupunkipiiri ja se osa aikaisemmasta Woolwichin kaupunkipiiristä, joka oli Thamesin eteläpuolella. Yhdessä Blackheathin Westcomben, Charltonin, Glundonin, Woolwichin ja Woolwich Commonin kanssa se valitsee yhden edustajan Britannian parlamenttiin.
Formula 2 Bahrainin Grand Prix 2019

Formula 2 Bahrainin Grand Prix 2019 oli Formula 2 -kauden 2019 ensimmäinen osakilpailu, joka ajettiin 30.–31. maaliskuuta Bahrainin moottoriradalla Sakhirissa Bahrainissa.
Tseng Li-Cheng

Tseng Li-Cheng (), aiempi nimi Tseng Pei-hua (, s. 26. joulukuuta 1986) on taiwanlainen taekwondon olympiamitalisti.
Tseng saavutti olympiapronssia 57 kg:n painoluokassa Lontoossa 2012. Hävittyään välierässä britti Jade Jonesille pistein 6−10 hän kukisti pronssiottelussa Suvi Mikkosen 14−2. Hän sai samassa painoluokassa MM-pronssia Kööpenhaminassa 2009
Tseng on saavuttanut Aasian kisoissa 59 kg:n sarjassa hopeaa Busanissa 2002 ja pronssia Dohassa 2006. Hän on voittanut Aasian-mestaruuden 59-kiloisissa 2002 ja 2006 sekä 57-kiloisissa 2010 ja 2012. Hopeaa hän saavutti 63 kg:n sarjassa 2008.
Tseng saavutti nuorten Aasian-mestaruuskilpailuissa 59-kiloisissa hopeaa 2001 ja pronssia 2003. Opiskelijoiden MM-kilpailuissa hän sai kultaa 2008 (59 kg) ja 2010 (57 kg), hopeaa 2012 (57 kg) sekä pronssia 2006 (59 kg). Universiadeissa 2009 hän saavutti hopeaa 59 kg:n painoluokassa.
Toinen nainen

Toinen nainen on suomalaislaulaja Jannika B:n 29. maaliskuuta 2019 julkaistu kolmas studioalbumi. Albumin on tuottanut Joonas Angeria. Albumi sijoittui ensimmäisellä listaviikollaan Suomen virallisen albumilistan kahdeksanneksi, mutta nousi seuraavalla viikolla listan 5. sijalle.
Albumilta oli ennakkoon julkaistu kolme singleä sekä albumin ulkopuolelle jääneen ”Sudenhetkellä”-singlen B-puolena ollut kappale ”Vantaan kokoinen yksinäisyys” -kappale.
Southwark (Lontoon kaupunkipiiri)

Southwark "(London Borough of Southwark)" on yksi Lontoon 32:sta kaupunkipiiristä ja sijaitsee Thamesjoen eteläpuolella vastapäätä Lontoon Cityä. Sitä ympäröivät Lambeth lännessä, Lewisham idässä ja Bromley etelässä. Southwarkin pinta-ala on 29 neliökilometriä, ja siellä asui vuonna 2017 noin ihmistä. Noin kolmasosa väestöstä kuuluu etnisiin vähemmistöihin, kuten afrikkalaisiin, afrokaribialaisiin ja Kyproksen turkkilaisiin.
Sung Yu-chi

Sung Yu-chi (, s. 16. tammikuuta 1982 Shulinin alue, Taiwan) on taiwanilainen taekwondon olympiamitalisti ja maailmanmestari.
Sung voitti maailmanmestaruuden 72 kg:n painoluokassa Pekingissä 2007. Loppuottelussa hän voitti afganistanilaisen Nesar Ahmad Bahaven pistein 5−0. Pekingin olympialaisissa 2008 hän saavutti 68-kiloisissa pronssia. Hävittyään välierässä Etelä-Korean Son Tae-Jinille pistein 2−3 hän kukisti pronssiottelussa saksalaisen Daniel Manzin 4−3. 
Sung saavutti Aasian kisoissa 2002 hopeaa 67 kg:n sarjassa. Aasian-mestaruuskilpailuissa hän saavutti samassa painoluokassa hopeaa 2002 ja pronssia 2004.
Sung voitti taekwondon junioreiden maailmanmestaruuden 63-kiloisissa 1998. Hän voitti opiskelijoiden maailmanmestaruuden 67-kiloisissa 2002.
Sutton (Lontoon kaupunkipiiri)

Sutton "(London Borough of Sutton)" on yksi Lontoon 32:sta kaupunkipiiristä ja sijaitsee kaupunkialueen eteläosassa Surreyn vastaisella rajalla. Sen pinta-ala on 44 neliökilometriä, ja siellä asui vuonna 2017 noin ihmistä. Sutton sai nykyiset rajansa vuonna 1965, kun Sutton and Cheam, Beddington and Wallington ja Carshalton yhdistettiin yhdeksi kaupunkipiiriksi.
Suttonin alueella sijaitsee useita historiallisia kyliä. Sen läpi rakennettiin Brightonin maantie 1700-luvun puolivälissä ja Surreyn rautatie 1800-luvun alussa. Rautatiellä kulkivat aluksi hevosvetoiset vaunut. Modernin rautatien tulo aloitti alueen kasvun, ja maailmansotien välisenä aikana siitä tuli Lontoon esikaupunki, jonka kylät muuttuivat ostoskeskuksiksi.
Suttonia pidetään lapsille hyvänä kasvuympäristönä. Vuonna 2013 Suttonin alakoulut arvioitiin Lontoossa jaetulle parhaalle tilalle ja koko maassa jaetulle kolmannelle sijalle. Alueella on kolme rautatieasemaa.
Chu Mu-yen

Chu Mu-yen (, s. 14. maaliskuuta 1982) on taiwanilainen taekwondon olympiavoittaja.
Chu voitti Ateenan olympialaisissa 2004 kultaa 58 kg:n painoluokassa kukistettuaan loppuottelussa meksikolaisen Oscar Salazarin pistein 5−1. Pekingissä 2008 hän sai samassa sarjassa pronssia voitettuaan pronssiottelussa Thaimaan Chutchawal Khawlaorin 4−2.
Cho voitti 58-kiloisten maailmanmestaruuden Garmisch-Partenkirchenissä 2003 kukistettuaan loppuottelussa iranilaisen Behzad Khodadad Kanjobehin pistein 13−11. Hän sai 54 kg:n sarjassa MM-hopeaa Jejussa 2001 hävittyään loppuottelussa Etelä-Korean Choi Yeon-Holle pistein 2−6. Pekingin MM-kilpailuissa 2007 hän karsiutui 58-kiloisten puolivälierissä.
Cho on saavuttanut Aasian kisoissa hopeaa 54 kg:n painoluokassa 2002 ja pronssia 58-kiloisissa 2006. Aasian-mestaruuskilpailuissa hän on saanut 58 kg:n sarjassa kultaa 2008 ja pronssia 2006.
Cho saavutti junioreiden MM-kilpailuissa hopeaa 48-kiloisissa 1998. Hän voitti universiadeissa 2003 kultaa 58 kg:n painoluokassa. Opiskelijoiden MM-kilpailuissa hän sai hopeaa 54-kiloisissa 2002 ja pronssia 58-kiloisissa 2004.
The Cenotaph

The Cenotaph on Lontoon Whitehall-kadulla sijaitseva muistomerkki ensimmäisessä maailmansodassa kaatuneille brittiläisille sotilaille. Se on Britanniassa sodissa kuolleisiin liittyvien kansallisten muistoseremonioiden keskipiste. Nimi "Cenotaph" tarkoittaa kenotafia eli muistopaikaksi tarkoitettua tyhjää hautaa.
The Cenotaphin on suunnitellut arkkitehti Edwin Lutyens. Se on Portlandin kalkkikiveä ja korkeudeltaan kymmenen metriä, ja sen yläosa muistuttaa muodoltaan sarkofagia. Muistomerkissä lukee pelkästään "The Glorious Dead" (”kunniakkaat kuolleet”), missä yhdistyy kuolleiden sureminen ja voiton ylistys. Ympärillä ovat Whitehallin hallintokorttelit. The Cenotaphin pelkistetty ja hillitty uusklassinen tyyli muodostui aikanaan esikuvaksi muillekin brittiläisille sotamuistomerkeille. Rakennelman ainoat koristeet ovat molempiin päätyihin veistetyt kiviset seppeleet. Lisäksi sen kummallakin sivulla on aina kolme erilaista Yhdistyneen kuningaskunnan lippua, yksi tavallinen ja kaksi erikoislippua. Muut liput edustavat Britannian armeijaa, kuninkaallisia merivoimia, kuninkaallisia ilmavoimia ja kauppalaivastoa.
Historia.
David Lloyd Georgen hallitus tilasi kenotafin Lutyensilta alkuaan väliaikaiseksi rakennelmaksi heinäkuussa 1919 pidettyä rauhan ja maailmansodassa kaatuneiden muistojuhlaa varten. Ensimmäinen versio rakennettiin puusta ja laastista, mutta saavuttamansa suosion vuoksi se päätettiin korvata pysyvällä kivisellä versiolla, jonka kuningas Yrjö V paljasti maailmansodan päättymisen kaksivuotispäivänä 11. marraskuuta 1920. Paljastusseremonian yhteydessä Ranskasta tuodun brittisotilaan ruumis saatettiin kulkueessa läheiseen Westminster Abbeyyn ja laskettiin siellä tuntemattoman sotilaan hautaan, joka oli lajissaan historian ensimmäinen.
Vuodesta 1921 alkaen The Cenotaphin luona on järjestetty joka vuoden marraskuussa Remembrance Sunday -muistosunnuntaina (marraskuun 11. päivän jälkeisenä sunnuntaina) "National Service of Remembrance" -niminen kansallinen muistojuhla. 
Muistomerkki on suojeltu vuonna 1970.
Kansan vapautusarmeijan strategiset tukijoukot

Kansan vapautusarmeijan strategiset tukijoukot (; , PLASSF) oli yksi Kiinan kansantasavallan kansan vapautusarmeijan viidestä puolustushaarasta. Toiminta-aikanaan muut neljä puolustushaaraa olivat maavoimat, ilmavoimat, merivoimat ja strategiset ohjusjoukot. Tukijoukot perustettiin joulukuussa 2015 ja jaettiin omiksi haaroiksi huhtikuussa 2024. Tukijoukkojen tehtävien kirjo oli laaja, mutta se keskittyi lähinnä aseellisen sodankäynnin sijaan muihin sodankäynnin muotoihin. Koska strategiset tukijoukot olivat osa kansan vapautusarmeijaa, ne olivat osa Kiinan kommunistisen puolueen aseellista siipeä ja sitä kautta niiden ensisijainen tehtävä oli turvata puolueen valta-asema Kiinassa.
Strategiset tukijoukot oli suoraan keskussotilaskomission alaisia. Joukkojen toiminta-alue kattaa avaruuden, tietoverkot ja sähkömagneettisen spektrin sekä psykologisen sodankäynnin alueet. Organisaatiouudistuksen yhtenä tavoitteena oli keskittää tiedusteluun ja valvontaan sekä informaatiosodankäyntiin kykenevät joukot. Tukijoukot lakkautettiin vuonna 2024. Puolustushaaran seuraajaksi muodostettiin Kansan vapautusarmeijan avaruusvoimat, kyberjoukot, informaatiotukijoukot ja logistiikkajoukot. Ne ovat erillisiä yksiköitä mutta niitä ei kutsuta kuitenkaan täysimittaisiksi puolustushaaroiksi.
Avaruusohjelma.
Käytössä on kaikkiaan 77 satelliittia: 6 tietoliikenne-, 23 navigointi-, 33 tiedustelu- ja 15 signaalitiedustelusatelliittia. Strategisten tukijoukkojen komentajana toimii Gao Jin.
Kiina on laukaissut avaruuteen menestyksellisesti 16 avaruusalusta ja 31 erilaista avaruuslaitetta, muun muassa satelliitit kommunikointia ja navigointia varten. Avaruusjoukot hallinnoivat Kiinan tiedustelu- ja paikannussatelliitteja, kuten Kiinan kehittämää Beidou–satelliittijärjestelmää, joka on kiinalainen vastine Yhdysvaltain GPS:lle ja Venäjän GLONASS-järjestelmälle. 
Saavutuksia:
Avaruusjärjestelmien osastot.
Kansanarmeijan avaruusjärjestelmät käsittää kaikki kansanarmeijan C4ISR-järjestelmät.
Lähde:
Kybersodankäynti.
Kybersodankäynti on Kiinalle tärkeä osa kansallisen turvallisuuden ja strategisen kilpailukyvyn varmistamista.
Kyberjoukot valmistautuvat kyberhyökkäyksiin ja vakoiluun, sekä Kiinan omien tietojärjestelmien puolustamiseen. Elektronisen sodankäynnin joukot keskittyvät häiritsemään vastustajan kommunikaatioyhteyksiä ja tutkakuvaa.
Chen Shih-hsin

Chen Shih-hsin (, s. 16. marraskuuta 1978) on taiwanilainen taekwondoin. Hän on kotimaansa ensimmäinen olympiavoittaja.
Chen voitti olympiakultaa 49 kg:n painoluokassa Ateenassa 2004. Loppuottelussa hän kukisti kuubalaisen Yanelis Labradan pistein 5−4. Hän voitti Aasian kisoissa 2002 kultaa 47 kg:n sarjassa kukistettuaan loppuottelussa Vietnamin Thi Huyen Dieu Nguyenin pistein 4−1..
Australia House (Lontoo)

Australia House on Strand-kadun varrella Lontoossa Yhdistyneessä kuningaskunnassa sijaitseva Grade II -luokkaan kuuluva rakennus, jossa sijaitsee Australian Lontoon-suurlähetystö. Suurlähetystö on pisimpään samoissa tiloissa pysynyt yhtäjaksoisesti käytössä ollut suurlähetystö Yhdistyneessä kuningaskunnassa. Se oli myös ensimmäinen Australian perustama suurlähetystö.
Australian hallitus osti Australia Housen paikalla olleen joutomaa-alueen 379 756 punnan hintaan vuonna 1912. Rakennuksen suunnittelijaksi valittiin skotlantilainen arkkitehti Alexander Marshall Mackenzie. Kuningas Yrjö V laski Australia Housen kulmakiven 24. heinäkuuta 1913. Rakennustyöt hidastuivat ensimmäisen maailmansodan vuoksi. Rakennus valmistui kokonaisuudessaan vasta vuonna 1918, joskin siellä oli alettu työskennellä jo vuonna 1916. Yrjö V avasi Australia Housen virallisesti 3. elokuuta 1918.
Maanalainen Fleet-joki ylläpitää Australia Housen alla lähdettä, jonka edelleen juomakelpoista vettä on keskiajalla pidetty pyhänä.
Australia Housea on käytetty usean elokuvan kuvauspaikkana. Elokuvassa "Harry Potter ja viisasten kivi" Australia House esittää velhopankki Irvetaa.
Imperial Monumental Halls and Tower

Imperial Monumental Halls and Tower oli vuonna 1904 esitetty suunnitelma Lontoon Westminsteriin rakennettavasta uusgoottilaisesta rakennuskompleksista. Ehdotuksen takana olivat arkkitehdit John Pollard Seddon ja Edward Beckitt Lamb. Ehdotettua rakennusprojektia ei koskaan kuitenkaan edes aloitettu.
Seddon ja Lamb pohjasivat suunnitelmassaan aiemmin 1800-luvun jälkimmäisellä puoliskolla Westminster Abbeytä koskeviin suunnitelmiin. Vanha katedraali alkoi olla täynnä eri merkkihenkilöiden hautamuistomerkkejä, minkä muun muassa William Morris näki rakennuksen arvoa alentavaksi. Vuonna 1863 arkkitehti George Gilbert Scott oli ehdottanut, että Abingdon Streetin kaikki talot purettaisiin ja kadulle rakennettaisiin kaksinkertainen pylväskäytävä, jonne Westminster Abbeyn muistomerkit voitaisiin sijoittaa. Samankaltaisia suunnitelmia oli myöhemmin myös John Loughborough Pearsonilla ja James Fergussonilla.
Seddonin ja Lambin suunnittelemaan rakennuskompleksiin kuului valtava mausoleumi, jonne olisi voitu siirtää osa Westminster Abbeyn hautamuistomerkeistä lukuun ottamatta tiettyjä historiallisesti merkittäviä henkilöitä, kuten Edvard Tunnustaja ja Geoffrey Chaucer. Rakennuskompleksiin oltaisiin sen tilavuuden vuoksi voitu sijoittaa myös tulevaisuudessa menehtyvien merkkihenkilöiden muistomerkkejä sekä imperiumin voitonmerkkejä. Suunnitelmaan sisältyi myös yli 400 jalkaa (noin 122 metriä) korkea torni, jonka lattiapinta-ala olisi ollut suurempi kuin Westminster Abbeyssä ja joka olisi jättänyt varjoonsa Westminsterin palatsin Victoria Towerin.
Kristina Lindström

Anna Kristina Lindström (o.s. Lindqvist, s. 20. tammikuuta 1954, Helsinki) on suomalainen mikrobiologi ja Helsingin yliopiston kestävän kehityksen professori (5/2013–).
Lindström valmistui Helsingin yliopistosta maatalous- ja metsätieteiden tohtoriksi (mikrobiologia) vuonna 1985. Hänen englanninkielinen artikkeliväitöskirjansa (1985) oli otsikoitu "Ecological studies of symbiotic nitrogen fixation in temperate forage legumes". Hän sai Helsingin yliopistossa mikrobiologian dosentin pätevyyden vuonna 1986. 
Hän on ollut Suomen Tiedeseuran jäsen vuodesta 2009.
Ragnar Relander

Ragnar Olavi Kristian Relander (10. elokuuta 1910 Helsingin mlk – 26. elokuuta 1970) oli suomalainen kuvataiteilija. Hänen vanhempansa olivat presidentti L. K. Relander ja Signe Relander.
Relander kirjoitti ylioppilaaksi Helsingin suomalaisesta yksityislyseosta 1930, ja opiskeli Suomen Taideyhdistyksen piirustuskoulussa 1931–1934 sekä Pariisin Académie de la Grande Chaumière´ssa 1937–1938. Hänen ensimmäinen näyttelynsä oli Helsingissä vuonna 1931. Relander on suunnitellut muun muassa vuoden 1962 säästöpankkirahan, jonka toisella puolella on hänen isänsä presidentti Relanderin kuva.
Monte Veronese

Monte Veronese on italialainen lehmänmaitojuusto. 
Monte Veronese-juustoa valmistetaan alueilla Veronasta pohjoiseen ja Gardajärvestä etelään. Alueella on vain vähän asutusta ja hyvät laidunalueet. Juuston valmistus alkoi, kun tuolloinen Veronan piispa Bartolomeo della Scala toi vuonna 1287 laidunalueiden hyödyntämiseksi kimbrejä Asiagosta. EU:n suojatun alkuperäisnimityksen juusto sai vuonna 1996. Se ei ole kuitenkaan tullut erityisen tunnetuksi tuotantoalueensa ulkopuolella.
Suojatun alkuperäisnimitys kattaa juuston kaksi eri versiota. Toinen raakamaidosta valmistettava muoto tarjoillaan nuorempana ja pitempään kypsytettävä "d’allevo" valmistetaan kevytmaidosta. Nuorempi juusto on rakenteeltaan pehmeää ja maultaan makeaa. Pitempään kypsyvää juustoa kypsytetään kuudesta kuukaudesta kahteen vuoteenn ja se saa kiinteämmän rakenteen ja voimakkaamman maun. Juuston kuoreen merkitään sen nimi "Monte Veronese" ja juuston valmistaneen tilan nimi. Nuoremman juuston etiketti on vihreä ja kypsytetymmän sininen.
Ruth Dreifuss

Ruth Dreifuss (s. 9. tammikuuta 1940 Sankt Gallen, Sveitsi) on sveitsiläinen poliitikko, joka edustaa Sveitsin sosiaalidemokraattista puoluetta. Hän oli vuosina 1993–2002 Sveitsin liittoneuvostossa, jossa hän oli historian toinen nainen. Vuonna 1999 hänet valittiin ensimmäisenä naisena Sveitsin valaliiton presidentiksi. Hän toimi tehtävässä vuoden, kuten Sveitsin liittopresidentti yleensä.
Elämänvaiheet.
Dreifuss syntyi juutalaisperheeseen. Hänen isänsä Sigi Dreifuss oli kauppias. Perhe muutti vuonna 1945 Geneveen. Vuosina 1961–1964 hän oli "Cooperative"-lehden toimittaja. Dreifuss liittyi Sveitsin sosiaalidemokraattiseen puolueeseen vuonna 1964. Hän suoritti vuonna 1971 Geneven yliopistossa taloustieteen tutkinnon. Hän toimi Sveitsin ulkoministeriön palveluksessa vuosina 1972–1981. Vuonna 1993 Dreifuss valittiin Sveitsin liittoneuvostoon kolmannella kierroksella 144 äänellä 190 annetusta äänestä. Hän toimi Sveitsin varaliittopresidenttinä vuoden 1998, ennen valintaa presidentiksi. Dreifuss on ollut vuodesta 1999 Council of Women World Leadersin jäsen. Hän on Jerusalemin, Haifan ja Fribourgin yliopistojen kunniatohtori. Vuonna 2013 hän sekä kaksi muuta entistä presidenttiä vaativat huumeiden käytön laillistamista.
Mia Mottley

Mia Amor Mottley (s. 1. lokakuuta 1965 Barbados) on barbadoslainen poliitikko ja maansa nykyinen pääministeri. Hän on asunut vuodesta 2018 Ilaro Courtissa. Mottley on ollut Barbadosin parlamentin jäsenenä vuodesta 1994 lähtien. Mottley valittiin vuonna 2018 Barbadosin pääministeriksi ensimmäisenä naisena historiassa.
Barbadoksen parlamenttivaaleissa toukokuussa 2018 Mia Mottleyn johtama Barbadoksen työväenpuolue (BLP) sai maan historian suurimman vaalivoiton ja kaikki parlamentin 30 paikkaa. Taustalla oli äänestäjien tyytymättömyys maan taloudelliseen tilanteeseen. Mia Mottley nousi maan ensimmäiseksi naispääministeriksi edellisen pääministerin, maan toista valtapuoluetta Demokraattista työväenpuoluetta (DLP) edustaneen Freundel Stuartin tilalle.
BBC valitsi Mottleyn vuonna 2022 sadan vaikutusvaltaisen ja innostavan naisen listalle 100 Women.
Motufetau

Motufetau on pieni asumaton saari Nukufetaun atollilla Tuvalussa. Se sijaitsee Nukufetaun itäosissa.
Leningradin piirityksen päiväkirja

Leningradin piirityksen päiväkirja ("Zapiski blokadnogo čeloveka") on venäjänjuutalaisen kirjailijan ja kriitikon Lidia Ginzburgin muistiinpanoihin perustuva teos kahden ja puolen vuoden mittaisen Leningradin piirityksen ajalta. Teos perustuu Ginzburgin päiväkirjamerkintöihin piirityksen ajan kokemuksista.
Suomennos ilmestyi syyskuussa 2011, jolloin piirityksen alkamisesta oli kulunut 70 vuotta.
Vallanpitäjien hampaissa ollut Ginzburg sai kirjallisuuskritiikkiä käsittelevät pääteoksensa julkaistuksi 1960–1970-luvulla, mutta päiväkirjasta muokatun tekstin kokonaisuudessaan vasta 1984, joskin osittain se oli julkaistu 1962. Täydellinen alkukielinen laitos muistiinpanoista ilmestyi 2010 ja sai runsaasti huomiota.
Nimestä huolimatta kysymyksessä ei ole päivittäisiä muistiinpanoja sisältävä päiväkirja, ja päähenkilökin on kuvitteellinen henkilö N. Pikemminkin teos on kokoelma muistiinpanoja satunnaisista tapahtumista ja Ginzburgin omia pohdintoja.
Teos jakautuu kolmeen eri mittaiseen osaan, jotka on nimetty ”Ensimmäinen osa”, ”Toinen osa” ja ”Leningradin piirityksen päiväkirjan tiimoilta”. Niiden jälkeen on teoksen suomentajan Kirsti Eran jälkisanat.
Arviot.
Pentti Stranius toteaa "Keskisuomalaisessa", että monet ajan kokeneiden päiväkirjat olivat neuvostoaikana liian kauheita julkaistaviksi. Stranius sanoo teoksesta, että se ”on poikkeuksellisen koskettava ja iholle tunkeva ’epätieteellinen analyysi’ ihmisen oudoista tunnoista, kun häntä vaivaa jatkuva nälkä, kylmä ja pelko”. Kustantajaa Stranius kiittää kulttuuriteosta, ja suomentaja Kirsti Eran työ saa kiitosta hienoviritteisestä tulkinnasta Ginzburgin välillä eriskummallisesta kirjoitustyylistä ja ajatuskuvioista.
Hans Berger

Hans Berger (21. toukokuuta 1873 Neuses – 1. kesäkuuta 1941 Jena) oli saksalainen psykiatri. Berger valmistui lääketieteen tohtoriksi vuonna 1897 Jenan yliopistosta. Hän kehitti vuonna 1924 myös aivosähkökäyrä EEG:n (julkaisu vuonna 1929).
Guinea-Bissaun itsenäisyyssota

Guinea-Bissaun itsenäisyyssota oli aseellinen konflikti Portugalin Guineassa vuosien 1963 ja 1974 välillä. Sodassa taistelivat Portugali ja Guinean ja Kap Verden afrikkalainen itsenäisyyspuolue, joka oli Kuuban ja Neuvostoliiton tukema aseellinen itsenäisyysliike. Sota loppui kun Portugali hyväksyi Guinea-Bissaun itsenäisyyden vuonna 1974. Kap Verde itsenäistyi vuotta myöhemmin.
Timo Vikkula

Timo Antero Vikkula on suomalainen muusikko. Hän soitti Kauko Röyhkän yhtyeessä vuosina 1990–2007 ja Shadowplayssa 1980-luvun lopulla. Vikkulan muita yhtyeitä ovat mm. Them Bird Things, Bibi Hanuk ja Moonage Daydream. Koulutukseltaan hän on arkkitehti.Vikkula on ollut myös mukana tuottamassa joitain Röyhkän albumeita. Vikkula soittaa pääasiassa kitaraa, mutta myös kosketinsoittimia ja bassoa. Toimittaja Suonna Kononen kuvailee Vikkulan soittoa Röyhkän albumeilla Karjalaisen levyarvostelussa vuonna 2012 seuraavasti: 
Vikkulan Röyhkän levylle Tyttöjen ystävä säveltämä kappale "Kevät" nousi ilmestyessään pieneksi hitiksi. Vikkula oli tarjonnut kappaleen riffiä jo Shadowplaylle, mutta yhtye ei ollut sitä käyttänyt.
Ketjukolari

Ketjukolari on onnettomuus, jossa useat autot kolaroivat tai törmäävät peräkkäin. Ketjukolari voi sattua lähes missä tahansa, missä kyseessä on enemmän, kuin kaksi autoa. 
Ketjukolarit tapahtuvat useimmiten talvella, mutta niitä voi sattua myös kesällä. Selvää syytä ketjukolareille ei ole tiedossa.
Dexistes rikuzenius

Dexistes rikuzenius on oikeasilmäkampeloiden (Pleuronectidae) heimoon kuuluva kampelalaji. Se on sukunsa Dexistes ainoa tunnettu laji.
Elinympäristö.
Se on elintavoiltaan pohjakala ja elää 42–200 metrin syvyydessä. "D. rikuzenius" on merikala, kuten kampelat monesti ovat. Laji voi kasvaa parhaimmillaan 22 senttimetrin mittoihin.
Sinikorennot

Sinikorennot ("Orthetrum") on varsinaisten sudenkorentojen (Libellulidae) heimoon kuuluva sudenkorentosuku, joka käsittää 61 lajia. Suomessa esiintyvistä lajeista sukuun kuuluvat merisinikorento ("Orthetrum cancellatum") ja hoikkasinikorento ("Orthetrum coerulescens").
Lorella Stefanelli

Lorella Stefanelli (s. 20. helmikuuta 1959 San Marino, San Marino) on sanmarinolainen poliitikko, joka kuuluu San Marinon kristillisdemokraattiseen puolueeseen. Hän toimi maansa kapteenivaltionhoitajana aikavälillä 1. lokakuuta 2015 – 1. huhtikuuta 2016 (virka oli jaettu Nicola Renzin kanssa). Stefanelli on suorittanut tutkinnon Bolognan yliopistossa.